Muruku

Muruku (Tamil: முறுக்கு, murukku; Malayalam: മുറുക്ക്) ialah sejenis makanan dari subbenua India yang terkenal di kawasan India Selatan serta Sri Lanka. Perkataan muruku berasal dari perkataan bahasa Tamil yang bererti "berpusar", merujuk kepada bentuk makanan tersebut. Makanan ini masyhur dalam kalangan penduduk Tamil Nadu, Kerala dan Andhra Pradesh dan dikira sebagai salah satu makanan unggul dalam masyarakat Tamil. Selain itu, makanan ini juga terkenal di kawasan dengan jumlah penduduk Tamil yang banyak seperti Malaysia, Singapura dan Fiji.

Pemasakan 
Muruku lazimnya diperbuat daripada tepung beras atau tepung urad dal sebelum diproses menjadi doh. Doh tersebut pula dibentuk menjadi bentuk berpusar, sama ada dengan menggunakan tangan ataupun dengan acuan. Pusaran doh yang terhasil kemudiannya digoreng celur di dalam minyak sayuran.

Jenis 
Muruku Manapparai merupakan sejenis muruku terkenal yang berasal dari Manapparai, Tamil Nadu. Kerajaan Tamil Nadu bercadang untuk memberikan status penunjuk geografi terhadap muruku Manapparai pada tahun 2010.

Rujukan

Pautan luar 

 

Masakan Tamil
Hidangan kekacang